title: Решение на Съвета от 25 февруари 1991 година за създаване на Комитет по парична и финансова статистика и статистика на платежния баланс

text:
Важна правна забележка

|

31991D0115

Официален вестник n° L 059 , 06/03/1991 стр. 0019 - 0020 специално финландско издание: глава 10 том 1 стр. 0064  специално шведско издание: глава 10 том 1 стр. 0064  специално чешко издание глава 10 том 001 стр. 25  - 26 специално испанско издание глава 10 том 001 стр. 25  - 26 специално унгарско издание глава 10 том 001 стр. 25  - 26 специално литвийско издание глава 10 том 001 стр. 25  - 26 LV.ES глава 10 том 001 стр. 25  - 26 MT.ES глава 10 том 001 стр. 25  - 26 PL.ES глава 10 том 001 стр. 25  - 26 SK.ES глава 10 том 001 стр. 25  - 26 специално словенско издание глава 10 том 001 стр. 25  - 26

		19910225Решение на Съветаот 25 февруари 1991 годиназа създаване на Комитет по парична и финансова статистика и статистика на платежния баланс(91/115/EИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид проекторешението на Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че Решение 90/141/ЕИО на Съвета от 12 март 1990 г. за достигане на постепенна конвергенция на икономическите политики и постижения по време на първия етап от икономическия и паричен съюз [4] води до необходимостта от наличието на съвместими индикатори, особено в паричната и финансовата област и в областта на платежния баланс;като има предвид, че Решение 90/142/ЕИО на Съвета от 12 март 1990 г. за изменение на Решение 64/300/ЕИО относно сътрудничеството между централните банки на държавите-членки на Европейската икономическа общност [5] има за цел по-специално да насърчи координирането на паричната политика, което задължително зависи от общи индикатори за наблюдение;като има предвид, че следователно съществува необходимост от установяване, като част от многогодишната статистическа програма на Комисията, на многогодишна работна програма в областта на паричната и финансовата статистика и на статистиката на платежния баланс;като има предвид, че с Решение 89/382/ЕИО, Евратом [6] Съветът създаде Статистически програмен комитет на Европейските общности, включващ представители от статистическите институти на държавите-членки, за осигуряване на тясно сътрудничество между държавите-членки и Комисията, докато бъде установена статистическата програма;като има предвид, че в държавите-членки паричната и банковата статистика се съставят от централните банки, а финансовата статистика и статистиката на платежния баланс се съставят от различни институции, включително централните банки;като има предвид, че понастоящем не съществува инстанция, която да осигурява тясно сътрудничество между държавите-членки и Комисията в областта на паричната и финансовата статистика и на статистиката на платежния баланс, в която да са представени съответните основни национални институции;като има предвид, че е необходимо, с цел да се постигне такова сътрудничество, по-специално с оглед да се постигне икономически и паричен съюз, да се създаде комитет, съставен от представители на тези институции, който да подпомага Комисията при съставянето и въвеждането на многогодишна работна програма по отношение на паричната и финансовата статистика и на статистиката на платежния баланс;като има предвид, че отчитайки специфичната роля, която играят в държавите-членки гореспоменатите институции, е необходимо да се разреши на комитета да си избере председател;като има предвид, че има, от гледна точка на статистиката, близка зависимост между паричната и финансовата област и областта на платежния баланс, от една страна, и между определени други области на икономическата статистика, от друга страна;като има предвид, че повишеното търсене от институциите на държавите-членки и на Общността на подобрена статистическа информация изисква засилването на сътрудничеството между потребителите и създателите на паричната и финансовата статистика и на статистиката на платежния баланс;като има предвид, че в рамките на достигането на икономическия и паричен съюз следва да бъде направена проверка относно това, дали задачите на комитета съответстват на нуждите на една бъдеща европейска система на централните банки,РЕШИ:Член 1Създава се Комитет по парична и финансова статистика и статистика на платежния баланс, наричан по-долу "Комитетът".Член 2Комитетът подпомага Комисията при съставянето и въвеждането на многогодишна работна програма по отношение на паричната и финансовата статистика и на статистиката на платежния баланс. Комитетът, по-специално, има задачата да изразява становища относно развитието и координирането на паричната и финансовата статистика и на статистиката на платежния баланс, които са необходими за политиката, провеждана от Съвета, Комисията и различните комитети, които ги подпомагат.Комитетът може да бъде помолен да изрази становище по отношение на връзките между паричната и финансовата статистика и статистиката на платежния баланс, от една страна, и между определени други икономически статистики, от друга страна, по-специално тези, на които се базират националните счетоводни отчети. Работата на Комитета ще се координира с тази на Статистическия програмен комитет.Член 3Комисията, по своя собствена инициатива и евентуално по искане на Съвета или на комитетите, които го подпомагат, се консултира с Комитета за:а) установяването на многогодишни програми на Общността за паричната и финансовата статистика и статистиката на платежния баланс;б) мерките, които Комисията възнамерява да предприеме за достигане на целите, посочени в многогодишните програми за паричната и финансовата статистика и статистиката на платежния баланс, както и за свързаните с тези действия средства и графици;в) всички други въпроси, по-специално по въпросите за методологията, произтичащи от установяването или въвеждането на статистическата програма в съответните области.Комитетът може да дава становища по собствена инициатива по всички въпроси, отнасящи се до установяването или въвеждането на статистически програми в паричната и финансовата област и в областта на платежния баланс.Член 4Комитетът е съставен от един, двама или трима представители от всяка държава-членка, от основните институции, ангажирани с паричната и финансовата статистика и статистиката на платежния баланс, и от трима представители на Комисията.Освен това, един представител на Съвета на гуверньорите на централните банки на Общността и един представител на Паричния комитет могат да участват в заседанията на Комитета като наблюдатели.Представители на други организации, както и всяко лице, което би могло да допринесе в дискусиите, могат, по решение на Комитета, да участват в заседанията на Комитета.Член 5Комитетът избира свой председател с обикновено мнозинство от гласовете на държавите-членки. Секретариатът се осигурява от Комисията.Член 6Комитетът изготвя свой процедурен правилник.Съставено в Брюксел на 25 февруари 1991 година.За СъветаПредседателJ.-C. Juncker[1] ОВ С 212, 25.8.1990 г., стр. 5.[2] ОВ С 324, 24.12.1990 г.[3] ОВ С 31, 6.2.1991 г., стр. 22.[4] ОВ L 78, 24.3.1990 г., стр. 23.[5] ОВ L 78, 24.3.1990 г., стр. 25.[6] ОВ L 181, 28.6.1989 г., стр. 47.--------------------------------------------------


title: 2009/836/ОВППС: Решение BiH/15/2009 на Комитета по политика и сигурност от 11 ноември 2009 година за назначаване на командващ силите на ЕС за военната операция на Европейския съюз в Босна и Херцеговина

text:
               14.11.2009

               BG

               Официален вестник на Европейския съюз

               L 299/17

      РЕШЕНИЕ BiH/15/2009 НА КОМИТЕТА ПО ПОЛИТИКА И СИГУРНОСТ

   от 11 ноември 2009 година
   за назначаване на командващ силите на ЕС за военната операция на Европейския съюз в Босна и Херцеговина
   (2009/836/ОВППС)
   КОМИТЕТЪТ ПО ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2004/570/ОВППС на Съвета от 12 юли 2004 г. относно военната операция на Европейския съюз в Босна и Херцеговина (1), и по-специално член 6 от него,
   като има предвид, че:

               (1)

               Съгласно член 6 от Съвместно действие 2004/570/ОВППС Съветът упълномощи Комитета по политика и сигурност (КПС) да взема по-нататъшни решения относно назначаването на командващ силите на ЕС.

               (2)

               На 21 ноември 2008 г. Комитетът по политика и сигурност прие Решение BiH/14/2008 (2) за назначаване на генерал-майор Stefano CASTAGNOTTO за командващ силите на ЕС за военната операция на Европейския съюз в Босна и Херцеговина.

               (3)

               Командващият операцията на Европейския съюз препоръча назначаването на генерал-майор Bernhard BAIR за нов командващ силите на ЕС за военната операция на Европейския съюз в Босна и Херцеговина.

               (4)

               Военният комитет на ЕС подкрепи тази препоръка.

               (5)

               В съответствие с член 6 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в изготвянето и изпълнението на решения и действия на Европейския съюз, свързани с въпросите на отбраната.

               (6)

               На 12 и 13 декември 2002 г. Европейският съвет в Копенхаген прие декларация, в която се заявява, че договореностите „Берлин плюс“ и тяхното изпълнение ще се прилагат само за онези държави-членки на ЕС, които също така са или членки на НАТО, или са страни по „Партньорство за мир“ и които следователно са сключили двустранни споразумения за сигурност с НАТО,

         РЕШИ:
   Член 1
   Генерал-майор Bernhard BAIR се назначава за командващ силите на ЕС за военната операция на Европейския съюз в Босна и Херцеговина.
   Член 2
   Настоящото решение поражда действие от 4 декември 2009 г.

      Съставено в Брюксел на 11 ноември 2009 година.

            За Комитета по политика и сигурност

            Председател

         O. SKOOG

      (1)  ОВ L 252, 28.7.2004 г., стр. 10.

      (2)  ОВ L 319, 29.11.2008 г., стр. 80.


title: 2007/490/ЕО: Решение на Съвета от 5 юни 2007 година за отмяна на Решение 2003/89/EО относно съществуването на прекомерен дефицит в Германия

text:
               13.7.2007

               BG

               Официален вестник на Европейския съюз

               L 183/23

      РЕШЕНИЕ НА СЪВЕТА

   от 5 юни 2007 година
   за отмяна на Решение 2003/89/EО относно съществуването на прекомерен дефицит в Германия
   (2007/490/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 104, параграф 12 от него,
   като взе предвид препоръката от Комисията,
   като има предвид, че:

               (1)

               С Решение 2003/89/ЕО на Съвета (1), след препоръка от Комисията, в съответствие с член 104, параграф 6 от Договора, бе решено, че в Германия съществува прекомерен дефицит. Съветът отбеляза, че общият държавен дефицит беше 3,7 % от БВП през 2002 г., надвишаващ значително определената от Договора референтна стойност от 3 % от БВП, докато общият държавен брутен дълг се очакваше да достигне 60,9 % от БВП, малко над определената от Договора референтна стойност от 60 % от БВП.

               (2)

               На 21 януари 2003 г., в съответствие с член 104, параграф 7 от Договора и член 3, параграф 4 от Регламент (ЕО) № 1467/97 на Съвета от 7 юли 1997 г. относно ускоряване и изясняване на прилагането на процедурата при прекомерен дефицит (2), Съветът отправи препоръка към Германия с оглед прекратяване на състоянието на прекомерен държавен дефицит възможно най-бързо и най-късно до 2004 г. Препоръката бе публикувана. Предвид на необичайните обстоятелства, създадени от заключенията на Съвета от 25 ноември 2003 г. и от постановлението на Съда на Европейските общности от 13 юли 2004 г. (3), уместният краен срок за корекцията на прекомерния дефицит следва да бъде 2005 г.

               (3)

               Съгласно Протокола относно процедурата при прекомерен дефицит, приложен към Договора, Комисията предоставя данните за прилагане на тази процедура. Като част от прилагането на този протокол, държавите-членки трябва да предоставят данни за държавните дефицити и дълг, както и за други свързани променливи, два пъти годишно, а именно преди 1 април и преди 1 октомври, в съответствие с член 4 от Регламент (ЕО) № 3605/93 на Съвета от 22 ноември 1993 г. за прилагането на Протокола относно процедурата при прекомерен дефицит, приложен към Договора за създаване на Европейската общност (4).

               (4)

               След направена от Германия временна нотификация през февруари 2006 г., актуалните данни, предоставени от Комисията (Евростат), показаха, че прекомерният дефицит не е бил коригиран до 2005 г. В съответствие с член 10, параграф 3 от Регламент (ЕО) № 1467/97 и въз основа на препоръка от Комисията, Съветът от 14 март 2006 г. незабавно взе решение съгласно член 104, параграф 9 от Договора да нотифицира Германия да вземе мерките за намаляване на дефицита, считани за необходими за прекратяване на състоянието на прекомерен дефицит възможно най-бързо и най-късно до 2007 г. (5). Конкретно, Съветът реши, че през 2006 г. и 2007 г. Германия следва да обезпечи кумулативно подобрение в коригираното с отчитане на промените в икономическата конюнктура салдо, с изключение на еднократните и временни мерки, с най-малко един процентен пункт.

               (5)

               Съгласно член 104, параграф 12 от Договора, решение на Съвета за съществуването на прекомерен дефицит следва да се отмени, когато прекомерният дефицит в съответната държава-членка е бил, по мнение на Съвета, коригиран.

               (6)

               Въз основа на данните, предоставени от Комисията (Евростат) в съответствие с член 8ж, параграф 1 от Регламент (ЕО) № 3605/93, след направената от Германия преди 1 април 2007 г. нотификация, и основавайки се на прогнозата на службите на Комисията от пролетта на 2007 г., се налагат следните заключения:

                           —

                           общият правителствен дефицит, след покачване от 3,7 % от БВП през 2002 г. до 4,0 % от БВП през 2003 г., бе намален до 3,7 % от БВП през 2004 г., до 3,2 % от БВП през 2005 г. и накрая до 1,7 % от БВП през 2006 г. Това е по-ниско от целта от 3,3 % от БВП, определена в актуализацията на програмата за стабилност от февруари 2006 г. и доста под референтната стойност за дефицита от 3 % от БВП една година преди установения от Съвета срок,

                           —

                           през предишни години на благоприятна икономическа конюнктура Германия не бе създала достатъчно бюджетен резерв, за да компенсира продължителния период на нисък ръст между 2002 г. и 2005 г., когато средният реален ръст на БВП беше 0,5 % годишно. Серията от данъчни намаления, провеждани до 2005 г., допълнително натовариха бюджета, докато компенсаторните мерки по приходната част бяха осъществени с известно закъснение. Консолидационните мерки включваха ограничаване на заплащането в публичния сектор, придружено от намаляване на броя на персонала, реформата в системата на общественото здравеопазване през 2004 г., намаляване на субсидиите и публичните инвестиции, но също и факта, че слабият растеж на заплатите в частния сектор намали разходите за пенсии. Освен това през 2006 г. преките данъци, особено свързаните с печалбите, донесоха значително по-големи приходи отколкото би могло да се очаква, имайки предвид икономическото развитие. Салдото, коригирано с отчитане на промените в икономическата конюнктура, започна да се подобрява от 2002 г. нататък, без да се прибягва до значителни еднократни мерки. Особено през 2006 г., разчетеното структурно салдо (т.е. изключвайки еднократните и други временни мерки) като процент от БВП се подобри с близо един процентен пункт,

                           —

                           за 2007 г. прогнозата на службите на Комисията от пролетта на 2007 г. предвижда дефицитът да бъде допълнително намален до 0,6 % от БВП, движен от продължаващия висок ръст на БВП и, по-специално, от увеличението на стандартния процент на ДДС от 16 % на 19 %, считано от януари 2007 г., без да са предвидени еднократни мерки. В нотификацията си от пролетта на 2007 г. немските власти посочиха дефицит от 1,2 % от БВП за 2007 г. Нещо повече, службите на Комисията предвиждат подобрение в структурния баланс като процент от БВП, възлизащ на  процентен пункт през 2007 г. Така Германия явно спазва препоръчаното подобрение в структурното салдо от поне един процентен пункт през 2006 г. и 2007 г. в кумулативен аспект. За 2008 г., приемайки че политиката няма да се промени, пролетната прогноза предвижда допълнително намаляване на дефицита до 0,3 % от БВП. Това показва, че дефицитът е сведен под тавана от 3 % от БВП по един приемлив и устойчив начин. При непроменена политика структурният дефицит се очаква да намалее незначително през 2008 г. Това следва да се разгледа заедно с необходимостта от постигане на напредък по отношение на средносрочната цел за бюджетното състояние, която за Германия е един балансиран в структурно отношение бюджет,

                           —

                           след като нарасна от 60,3 % от БВП през 2002 г. до върхова стойност от 67,9 % от БВП през 2005 г., съотношението на дълга се стабилизира през 2006 г. и се предвижда да спадне до 65,4 % от БВП през 2007 г. и до около 63 % до 2008 г., при положение че няма промяна в политиката, съгласно прогнозата на службите на Комисията от пролетта на 2007 г., като по този начин се приближава до референтната стойност по-бързо от предвиденото в най-скорошната актуализация на програмата за стабилност.

               (7)

               По мнение на Съвета прекомерният дефицит в Германия е коригиран и, следователно, Решение 2003/89/ЕО следва да бъде отменено,

         ПРИЕ НАСТОЯЩОТО РЕШЕНИЕ:
   Член 1
   Предвид цялостната оценка следва, че състоянието на прекомерен дефицит в Германия е коригирано.
   Член 2
   С настоящото се отменя Решение 2003/89/ЕО.
   Член 3
   Адресат на настоящото решение е Федерална република Германия.

      Съставено в Люксембург на 5 юни 2007 година.

            За Съвета

            Председател

         F. TEIXEIRA DOS SANTOS

      (1)  ОВ L 34, 11.2.2003 г., стр. 16.

      (2)  ОВ L 209, 2.8.1997 г., стр. 6. Регламент, изменен с Регламент (ЕО) № 1056/2005 (ОВ L 174, 7.7.2005 г., стр. 5).

      (3)  Дело C-27/04, Комисията срещу Съвета, [2004] ECR I-6649.

      (4)  ОВ L 332, 31.12.1993 г., стр. 7. Регламент, последно изменен с Регламент (ЕО) № 2103/2005 (ОВ L 337, 22.12.2005 г., стр. 1).

      (5)  Решение 2006/344/ЕО на Съвета (ОВ L 126, 13.5.2006 г., стр. 20).


title: Решение 2009/917/ПВР на Съвета от 30 ноември 2009 година относно използването на информационни технологии за митнически цели

text:
               10.12.2009

               BG

               Официален вестник на Европейския съюз

               L 323/20

      РЕШЕНИЕ 2009/917/ПВР НА СЪВЕТА

   от 30 ноември 2009 година
   относно използването на информационни технологии за митнически цели
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 30, параграф 1, буква а) и член 34, параграф 2, буква в) от него,
   като взе предвид инициативата на Френската република,
   като взе предвид становището на Европейския парламент (1),
   като има предвид, че:

               (1)

               Митническите администрации, съвместно с други компетентни органи, отговарят на външните граници на Общността, както и в рамките на митническата ѝ територия, за предотвратяване, разследване и преследване на нарушения не само на нормите на Общността, но и на националните законодателства.

               (2)

               Нарастващата тенденция за незаконен трафик от всякакъв вид представлява сериозна заплаха за общественото здраве, морал и сигурност.

               (3)

               Съществува необходимост от засилване на сътрудничеството между митническите администрации чрез определяне на процедури, чрез които те могат да действат съвместно и да обменят лични и други данни, свързани с незаконен трафик, като използват нови технологии за управление и предаване на такава информация, като се вземат предвид Рамково решение 2008/977/ПВР на Съвета от 27 ноември 2008 г. относно защитата на личните данни, обработвани в рамките на полицейското и съдебното сътрудничество по наказателноправни въпроси (2), както и принципите, посочени в Препоръка № R (87) 15 на Комитета на министрите на Съвета на Европа от 17 септември 1987 г., уреждаща използването на лични данни в полицейския сектор (наричана по-нататък „Препоръка № R (87) 15“).

               (4)

               Необходимо е също така да се осигури по-голяма степен на взаимно допълване на действията в контекста на сътрудничеството с Европейската полицейска служба (Европол) и Европейското звено за съдебно сътрудничество (Евроюст) чрез предоставяне на достъп на тези органи до Митническата информационна система, включително идентификационната база данни за митнически досиета, с оглед изпълнението на задачите в рамките на предоставения им мандат.

               (5)

               Достъпът с цел прочит на данни в Митническата информационна система следва да позволи на Европол да сверява информацията, получена чрез други средства, с наличната информация в посочените бази данни, да установява нови връзки, които до този момент на са могли да бъдат открити, и по този начин да изготвя по-обстоен анализ. Достъпът с цел прочит на данни в идентификационната база данни за митнически досиета следва да позволи на Европол да разкрива свързани случаи на наказателни разследвания, които до този момент на са му били известни и които имат значение за държавите в Европейския съюз и извън него.

               (6)

               Достъпът с цел прочит на данни в Митническата информационна система следва да позволи на Евроюст да получава веднага необходимата информация за изготвяне на точен първоначален преглед, който дава възможност за установяване и преодоляване на пречките от правно естество и за постигане на по-добри резултати в наказателното преследване. Достъпът с цел прочит на данни в идентификационната база данни за митнически досиета следва да позволи на Евроюст да получава информация за текущи и приключили разследвания в различните държави-членки и по този начин да засилва подкрепата за съдебните органи в държавите-членки.

               (7)

               Тъй като в ежедневната си работа митническите администрации трябва да прилагат както разпоредбите на Общността, така и разпоредби, различни от общностните, е необходимо да се вземат мерки разпоредбите за взаимопомощ и административно сътрудничество да се развиват паралелно. Следователно следва да се вземат предвид разпоредбите относно Митническата информационна система и идентификационната база данни за митнически досиета от Регламент (ЕО) № 766/2008 (3).

               (8)

               Държавите-членки отчитат ползите за координирането и засилването на борбата с трансграничната престъпност, които ще бъдат осигурени чрез пълноценното използване на идентификационната база данни за митнически досиета, и следователно се ангажират да въвеждат възможно най-много информация в тази база данни.

               (9)

               Придобитият опит след влизането в сила на Конвенцията от 26 юли 1995 г. за използване на информационните технологии за митнически цели (4) (наричана по-нататък „Конвенцията МИС“) показва, че използването на Митническата информационна система единствено за оглед и докладване, дискретно наблюдение или конкретни проверки не позволява пълното постигане на целта на системата, която е съдействие при предотвратяване, разследване и преследване на тежки нарушения на националното законодателство.

               (10)

               Извършването на стратегически анализ следва да помогне на отговорните лица на най-високо равнище при определянето на проекти, цели и политики за борба с измамите, планирането на дейности и насочването на средства, необходими за постигане на оперативните цели.

               (11)

               Извършването на оперативен анализ на дейностите, ресурсите и намеренията на определени лица или предприятия, които не спазват или изглежда не спазват националното законодателство, следва да подпомогне митническите органи при предприемането на подходящи мерки в конкретните случаи, за да се постигнат целите за борба с измамите.

               (12)

               Следователно Конвенцията МИС следва да бъде заменена.

               (13)

               Настоящото решение спазва основните права и зачита принципите, признати по-специално в Хартата на основните права на Европейския съюз.

               (14)

               Настоящото решение не е пречка държавите-членки да прилагат конституционните си норми относно обществения достъп до официални документи,

         РЕШИ:
   ГЛАВА I

      СЪЗДАВАНЕ НА МИТНИЧЕСКА ИНФОРМАЦИОННА СИСТЕМА

   Член 1
   1.   Създава се съвместна автоматизирана информационна система за митнически цели (наричана по-нататък „Митническата информационна система“ или „системата“).
   2.   Целта на Митническата информационна система, в съответствие с настоящото решение, е съдействие за предотвратяване, разследване и преследване на тежки нарушения на националното законодателство чрез по-бързо предоставяне на информация и по този начин повишаване на ефективността на сътрудничеството и на процедурите за контрол от страна на митническите администрации на държавите-членки.
   ГЛАВА II

      ОПРЕДЕЛЕНИЯ

   Член 2
   За целите на настоящото решение:

               1.

               „национално законодателство“ означава всички законови и подзаконови разпоредби на държава-членка, по отношение на чието прилагане митническата администрация на тази държава-членка има пълна или частична компетентност, отнасящи се до:

                           а)

                           движението на стоки, за които се прилагат мерки за забрана, ограничение или контрол, особено мерките, посочени в членове 30 и 296 от Договора за създаване на Европейската общност (Договора за ЕО);

                           б)

                           мерките за контрол на движението на парични средства в рамките на Общността, когато такива мерки се предприемат в съответствие с член 58 от Договора за ЕО;

                           в)

                           прехвърлянето, преобразуването, укриването или прикриването на вещи или приходи, придобити или получени пряко или непряко чрез незаконен международен трафик на наркотици или чрез нарушение на:

                                       i)

                                       законови, подзаконови или административни разпоредби на държава-членка, по отношение на чието прилагане митническата администрация на тази държава-членка има пълна или частична компетентност, отнасящи се до трансграничното движение на стоки, за които се прилагат мерки за забрана, ограничение или контрол, по-специално мерките, посочени в членове 30 и 296 от Договора за ЕО, както и нехармонизираните акцизи;

                                       ii)

                                       съвкупността от общностни разпоредби и свързани разпоредби за прилагане, уреждащи вноса, износа, транзита и представянето на стоки, търгувани между държавите-членки и трети държави, както и между държавите-членки, когато става дума за стоки, които нямат статут на стоки от Общността по смисъла на член 23 от Договора за ЕО, или за стоки, подлежащи на допълнителен контрол или проучване с цел установяване на техния статут на стоки от Общността;

                                       iii)

                                       съвкупността от разпоредби, приети на общностно равнище в рамките на общата селскостопанска политика, както и приетите специални разпоредби по отношение на стоките, получени от преработка на селскостопански продукти; или

                                       iv)

                                       съвкупността от разпоредби, приети на общностно равнище за хармонизиране на акцизите и данъка върху добавената стойност, налаган при внос, както и националните разпоредби за тяхното прилагане, или тези, които се използват за тази цел;

               2.

               „лични данни“ означава всяка информация, свързана с физическо лице с установена или установяема самоличност („субект на данни“); лице с установяема самоличност е лице, чиято самоличност може да се установи пряко или косвено, по-специално чрез идентификационен номер или по един или повече елементи, характерни за неговата физическа, физиологическа, психическа, икономическа, културна или социална самоличност;

               3.

               „предоставяща държава-членка“ означава държавата-членка, която въвежда данни в Митническата информационна система;

               4.

               „оперативен анализ“ означава анализ на операции, които представляват или изглежда, че представляват нарушение на националното законодателство, включващ следните етапи:

                           а)

                           събиране на информация, включително лични данни;

                           б)

                           оценка на надеждността на източника на информация и на самата информация;

                           в)

                           проучване, систематично представяне и тълкуване на връзките между тези информационни единици или между тях и други важни данни;

                           г)

                           формулиране на мнения, хипотези или препоръки, които да могат да бъдат пряко използвани от компетентните органи като информация за рисковете с оглед предотвратяване и разкриване на други операции, нарушаващи националното законодателство, и/или точно идентифициране на лица или предприятия, участващи в такива операции;

               5.

               „стратегически анализ“ означава проучване и представяне на общите тенденции, свързани с нарушенията на националното законодателство, чрез оценка на опасността, мащаба и последиците на определени видове операции, които са в нарушение на националното законодателство, с цел впоследствие да се определят приоритетите, да се получи по-добра представа за явлението или опасността, както и да се пренасочат действията за предотвратяване и разкриване на измами и да се преразгледа вътрешната организация. За стратегически анализ могат да се използват само данни, при които са заличени елементите, позволяващи идентифициране на субекта.

         ГЛАВА III

      ФУНКЦИОНИРАНЕ И ИЗПОЛЗВАНЕ НА МИТНИЧЕСКАТА ИНФОРМАЦИОННА СИСТЕМА

   Член 3
   1.   Митническата информационна система се състои от централна база данни, която е достъпна чрез терминали, разположени във всяка държава-членка. Тя съдържа единствено данни, необходими за осъществяване на целта ѝ, определена в член 1, параграф 2, включително лични данни, групирани в следните категории:

               а)

               стоки;

               б)

               превозни средства;

               в)

               предприятия;

               г)

               физически лица;

               д)

               тенденции в измамите;

               е)

               налични експертни познания;

               ж)

               задържани, иззети или конфискувани вещи;

               з)

               задържани, иззети или конфискувани парични средства.

         2.   Комисията осигурява техническото управление на инфраструктурата на Митническата информационна система в съответствие с правилата, предвидени в мерките за прилагане, приети от Съвета.
   Комисията докладва във връзка с управлението пред комитета, посочен в член 27.
   3.   Комисията уведомява посочения комитет за приетите практически мерки, свързани с техническото управление.
   Член 4
   1.   Държавите-членки определят информацията, която да се въвежда в Митническата информационна система във връзка с всяка една от посочените в член 3, параграф 1 категории, доколкото това е необходимо за постигане на целта на системата. В категорията, посочена в член 3, параграф 1, буква д), в никакъв случай не се въвеждат лични данни.
   2.   По отношение на категориите, посочени в член 3, параграф 1, букви а)—г), въвежданите в системата данни относно физически лица съдържат единствено:

               а)

               фамилно име, моминско име, собствени имена, предишни фамилни имена и псевдоними;

               б)

               дата и място на раждане;

               в)

               гражданство;

               г)

               пол;

               д)

               номер, място и дата на издаване на документите за самоличност (паспорти, лични карти, свидетелства за управление на МПС);

               е)

               адрес;

               ж)

               особени обективни и постоянни физически характеристики;

               з)

               причина за въвеждане на данните;

               и)

               предложено действие;

               й)

               предупредителен код, посочващ наличие на прояви като притежание на оръжие, проява на насилие или бягство;

               к)

               регистрационен номер на превозното средство.

         3.   По отношение на категорията, посочена в член 3, параграф 1, буква е), въвежданите в системата данни относно физически лица съдържат единствено собствените и фамилните имена на експертите.
   4.   По отношение на категориите, посочени в член 3, параграф 1, букви ж) и з), въвежданите в системата данни относно физически лица съдържат единствено следните данни:

               а)

               фамилно име, моминско име, собствени имена, предишни фамилни имена и псевдоними;

               б)

               дата и място на раждане;

               в)

               гражданство;

               г)

               пол;

               д)

               адрес.

         5.   В никакъв случай в Митническата информационна система не се въвеждат личните данни, посочени в член 6 от Рамково решение 2008/977/ПВР.
   Член 5
   1.   Данните от категориите, посочени в член 3, параграф 1, букви а)—ж), се въвеждат в Митническата информационна система само с цел оглед и докладване, дискретно наблюдение, конкретни проверки и стратегически или оперативен анализ.
   Данните от категорията, посочена в член 3, параграф 1, буква з), се въвеждат в Митническата информационна система само с цел стратегически или оперативен анализ.
   2.   За целите на действията, посочени в параграф 1, лични данни от категориите, посочени в член 3, параграф 1, могат да се въвеждат в Митническата информационна система само когато съществуват реални основания да се предполага, по-специално с оглед на предишни незаконни дейности, че въпросното лице е извършило, в момента извършва или предстои да извърши тежки нарушения на националното законодателство.
   Член 6
   1.   Ако се извършват действията, посочени в член 5, параграф 1, може да се събере и предаде изцяло или частично на предоставящата държава-членка следната информация:

               i)

               фактът, че посочените стоки, превозно средство, предприятие или физическо лице са открити;

               ii)

               мястото, часа и основанието за проверката;

               iii)

               маршрутът и направлението на пътуването;

               iv)

               лицата, придружаващи въпросното лице, или пътниците в превозното средство;

               v)

               използваните превозни средства;

               vi)

               превозваните вещи;

               vii)

               обстоятелствата, при които са открити стоката, превозните средства, предприятието или физическото лице.

         Когато тази информация е получена при извършване на дискретно наблюдение, трябва да се предприемат мерки, за да се гарантира запазването ѝ в тайна.
   2.   В контекста на конкретна проверка съгласно член 5, параграф 1 физически лица, превозни средства и предмети могат да бъдат обискирани или претърсвани в допустимата степен и в съответствие със законовите и подзаконовите разпоредби и процедурите на държавата-членка, където се извършва обискът или претърсването. Когато конкретната проверка не е разрешена съгласно законодателството на държавата-членка, тя автоматично се преобразува от тази държава-членка в оглед и докладване или в дискретно наблюдение.
   Член 7
   1.   Пряк достъп до данните в Митническата информационна система се предоставя само на определените от всяка държава-членка национални органи. Тези национални органи са митническите администрации, но се допуска включването и на други органи, които в съответствие със законовите и подзаконовите актове и процедурите на въпросната държава-членка са компетентни да предприемат действия за постигане на определената в член 1, параграф 2 цел.
   2.   Всяка държава-членка изпраща на останалите държави-членки и на комитета, посочен в член 27, списък на определените съгласно параграф 1 от настоящия член компетентни органи с право на пряк достъп до Митническата информационна система, като посочва за всеки отделен орган до кои данни може да има достъп и за какви цели.
   3.   Независимо от параграфи 1 и 2 Съветът може с единодушно решение да разреши достъп до Митническата информационна система на международни или регионални организации. Когато взема това решение, Съветът взема под внимание всички действащи споразумения на реципрочна основа, както и всяко становище на Съвместния надзорен орган, посочен в член 25, относно адекватността на мерките за защита на данните.
   Член 8
   1.   Държавите-членки, Европол и Евроюст могат да използват данните, получени от Митническата информационна система, единствено за постигане на целта, посочена в член 1, параграф 2. Въпреки това те могат да използват тези данни за административни или други цели с предварително разрешение на държавата-членка, която е въвела данните в системата и при спазване на условията, поставени от нея. Такова различно използване на данните трябва да е в съответствие със законовите и подзаконовите разпоредби и процедурите на държавата-членка, която иска да ги използва съгласно член 3, параграф 2 от Рамково решение 2008/977/ПВР, като следва да се отчита принцип 5.2.i от Препоръка № R (87) 15.
   2.   Без да се засягат параграфи 1 и 4 от настоящия член, член 7, параграф 3 и членове 11 и 12, получените от Митническата информационна система данни се използват само от националните органи на държава-членка, определени за целта от въпросната държава-членка, които в съответствие с нейните законови и подзаконови разпоредби и процедури са компетентни да предприемат действия за постигане на определената в член 1, параграф 2 цел.
   3.   Всяка държава-членка изпраща на останалите държави-членки и на комитета, посочен в член 27, списък на компетентните органи, определени от нея съгласно параграф 2 от настоящия член.
   4.   Данните, получени от Митническата информационна система с предварително разрешение на държавата-членка, която ги е въвела в системата, и при спазване на поставените от нея условия, може да се предават за използване на национални органи, различни от определените съгласно параграф 2 от настоящия член, както и на трети държави и на международни или регионални организации, които искат да ги ползват. Всяка държава-членка взема специални мерки за гарантиране сигурността на тези данни, когато те се предават на служби, разположени извън нейната територия. Данни за тези мерки трябва да се предоставят на Съвместния надзорен орган, посочен в член 25.
   Член 9
   1.   Въвеждането на данни в Митническата информационна система се урежда от законовите и подзаконовите разпоредби и процедурите на предоставящата държава-членка, освен когато в настоящото решение са предвидени по-строги разпоредби.
   2.   Използването на данни, получени от Митническата информационна система, включително и извършването на някое от действията по член 5, параграф 1, предложено от предоставящата държава-членка, се урежда от законовите и подзаконовите разпоредби и процедурите на държавата-членка, която ги използва, освен когато в настоящото решение са предвидени по-строги разпоредби.
   Член 10
   1.   Всяка държава-членка определя компетентна митническа администрация, която отговаря за Митническата информационна система на национално равнище.
   2.   Администрацията, посочена в параграф 1, отговаря за правилното функциониране на Митническата информационна система в държавата-членка и взема необходимите мерки, за да осигури спазване на настоящото решение.
   3.   Държавите-членки се информират помежду си за администрацията, посочена в параграф 1.
   Член 11
   1.   Европол, в рамките на своя мандат и за изпълнение на своите задачи, има право на достъп до данните, въведени в Митническата информационна система съгласно членове 1, 3—6 и 15—19, както и да търси тези данни.
   2.   В случай че при търсене в системата Европол открие сходство между обработвана от Европол информация и запис в Митническата информационна система, Европол уведомява за това въвелата данните държава-членка по каналите, определени в Решение 2009/371/ПВР на Съвета от 6 април 2009 г. за създаване на Европейска полицейска служба (Европол) (5).
   3.   Използването на информацията, получена вследствие на търсене в Митническата информационна система, става само със съгласието на държавата-членка, която е въвела данните в системата. Ако въпросната държава-членка даде разрешение за използване на тази информация, по отношение на нейната обработка се прилага Решение 2009/371/ПВР. Европол има право да предава подобна информация на трети държави и трети органи само със съгласието на съответната държава-членка, която е въвела данните в системата.
   4.   Европол може да поиска допълнителна информация от съответните държави-членки, в съответствие с Решение 2009/371/ПВР.
   5.   Без да се засягат параграфи 3 и 4, Европол не може да свързва частите от Митническата информационна система, до които има достъп, с компютърна система за събиране и обработка на данни, използвана чрез или в Европол, нито да прехвърля съдържащите се в тях данни към такава система, нито да изтегля или по друг начин да копира части от Митническата информационна система.
   Европол ограничава достъпа до данните, въведени в Митническата информационна система, до надлежно оправомощените за това служители на Европол.
   Европол предоставя възможност на Съвместния надзорен орган, създаден съгласно член 34 от Решение 2009/371/ПВР, да прави преглед на дейностите на Европол при упражняване на правото му на достъп до и на търсене във въведените в Митническата информационна система данни.
   6.   Никоя от разпоредбите на настоящия член не трябва да се тълкува като засягаща разпоредбите на Решение 2009/371/ПВР относно защитата на данните и отговорността при непозволена или неправилна обработка на такива данни от служители на Европол, или като засягаща правомощията на Съвместния надзорен орган, създаден съгласно посоченото решение.
   Член 12
   1.   Националните членове на Евроюст, техните заместници, помощници и специално оправомощени служители, в рамките на своя мандат и за изпълнение на задачите на Евроюст, имат право на достъп до данните, въведени в Митническата информационна система в съответствие с членове 1, 3—6 и 15—19, както и на търсене в системата.
   2.   В случай че при търсене в системата национален член на Евроюст, негов заместник, помощник или специално оправомощен служител открие сходство между обработвана от Евроюст информация и въведени в Митническата информационна система данни, той уведомява за това въвелата данните държава-членка. Информацията, получена в резултат на такова търсене, може да бъде предоставяна на трети държави и трети органи само със съгласието на държавата-членка, която е въвела данните в системата.
   3.   Никоя от разпоредбите на настоящия член не трябва да се тълкува като засягаща разпоредбите на Решение 2009/426/ПВР на Съвета от 16 декември 2008 г. за укрепване на Евроюст и за изменение на Решение 2002/187/ПВР за създаване на Евроюст с оглед засилване на борбата срещу сериозната престъпност (6), свързани със защитата на данните и отговорността при непозволена или неправилна обработка на такива данни от националните членове на Евроюст, техните заместници, помощници и специално оправомощени служители, или като засягаща правомощията на Съвместния надзорен орган, създаден съгласно посоченото решение.
   4.   Частите от Митническата информационна система, до които имат достъп националните членове на Евроюст, техните заместници, помощници и специално оправомощени служители, не могат да се свързват с компютърна система за събиране и обработка на данни, използвана чрез или в Евроюст, нито съхраняваните в тях данни могат да се прехвърлят в такава компютърна система, нито части от Митническата информационна система могат да се изтеглят.
   5.   Достъпът до данните, въведени в Митническата информационна система, е ограничен до националните членове на Евроюст, техните заместници, помощници и специално оправомощени служители и не се отнася за други служители на Евроюст.
   ГЛАВА IV

      ПРОМЯНА НА ДАННИ

   Член 13
   1.   Единствено предоставящата държава-членка има право да променя, допълва, коригира или заличава данните, въведени от нея в Митническата информационна система.
   2.   Ако предоставящата държава-членка забележи или научи, че въведените от нея данни съдържат неточни факти или са въведени или съхранявани в противоречие с настоящото решение, тя ги променя, допълва, коригира или заличава по съответния ред и уведомява за това останалите държави-членки, Европол и Евроюст.
   3.   Когато държава-членка, Европол или Евроюст разполага с доказателства, които дават основания да се предполага, че определени данни съдържат неточни факти или са били въведени или съхранявани в Митническата информационна система в противоречие с настоящото решение, тя уведомява за това при първа възможност предоставящата държава-членка. Последната проверява съответните данни и при необходимост ги коригира или заличава незабавно. Предоставящата държава-членка уведомява останалите държави-членки, Европол и Евроюст за извършените поправки или заличавания.
   4.   Когато при въвеждането на данни в Митническата информационна система държавата-членка забележи, че докладът ѝ противоречи на предходен доклад по отношение на съдържанието или предложените действия, тя незабавно уведомява за това представилата предходния доклад държава-членка. След това двете държави-членки предприемат мерки, за да разрешат проблема. В случай на несъгласие се запазва първият доклад, но частите от новия доклад, които не противоречат на първия доклад, се въвеждат в системата.
   5.   При спазване на настоящото решение, когато съд или друг компетентен орган в която и да е от държавите-членки постанови окончателно решение за промяна, допълване, корекция или заличаване на данни в Митническата информационна система, държавите-членки поемат една към друга ангажимент за изпълнение на това решение. При наличие на противоречия между подобни решения на съдилища или на други компетентни органи в различни държави-членки, включително и посочените в член 23, параграф 1 решения за коригиране или заличаване, държавата-членка, която е въвела въпросните данни, ги заличава от системата.
   ГЛАВА V

      СЪХРАНЕНИЕ НА ДАННИ

   Член 14
   1.   Въведените в Митническата информационна система данни се съхраняват само за времето, необходимо за постигане на целта, за която са били въведени. Необходимостта от съхраняването им се преразглежда най-малко веднъж годишно от предоставящата държава-членка.
   2.   Предоставящата държава-членка може да реши в рамките на срока за преразглеждане на данните дали да ги съхранява до следващото преразглеждане, когато това е необходимо за целите, за които са били въведени. Без да се засягат членове 22 и 23, когато няма решение за съхраняване на данните, те се прехвърлят автоматично в частта от Митническата информационна система, достъпът до която е ограничен в съответствие с параграф 4 от настоящия член.
   3.   При планирано прехвърляне на данните от Митническата информационна система съгласно параграф 2 Митническата информационна система автоматично известява предоставящата държава-членка един месец предварително.
   4.   Данните, прехвърлени съгласно параграф 2 от настоящия член, се съхраняват за срок от една година в Митническата информационна система, като, без да се засягат членове 22 и 23, до тях имат достъп само представителят на комитета, посочен в член 27, или надзорните органи, посочени в член 24 и член 25, параграф 1. През този период те се използват само с цел проверка на точността и законосъобразността им, след което трябва да се заличат.
   ГЛАВА VI

      СЪЗДАВАНЕ НА ИДЕНТИФИКАЦИОННА БАЗА ДАННИ ЗА МИТНИЧЕСКИ ДОСИЕТА

   Член 15
   1.   В допълнение към данните, които съдържа в съответствие с член 3, Митническата информационна система съдържа данните, посочени в настоящата глава, в специална база данни (наричана по-нататък „идентификационна база данни за митнически досиета“). Без да се засягат разпоредбите на настоящата глава и на глави VII и VIII, всички разпоредби на настоящото решение се прилагат и по отношение на идентификационната база данни за митнически досиета. Въпреки това не се прилага изключението, предвидено в член 21, параграф 2.
   2.   Целта на идентификационната база данни за митнически досиета е да позволи на националните органи, компетентни за провеждане на митнически разследвания, които са определени съгласно член 7, когато създават досие за или разследват едно или повече физически лица или предприятия, както и на Европол и на Евроюст да установят кои са компетентните органи на другите държави-членки, които разследват или са разследвали тези физически лица или предприятия, така че чрез информацията за съществуващите следствени досиета да постигнат целта, посочена в член 1, параграф 2.
   3.   За целите на идентификационната база данни за митнически досиета всяка държава-членка изпраща на другите държави-членки, на Европол, на Евроюст и на комитета, посочен в член 27, списък с тежките нарушения на нейното национално законодателство.
   Този списък включва само нарушенията, които са наказуеми със:

               а)

               лишаване от свобода или мярка за задържане за максимален период от не по-малко от 12 месеца, или

               б)

               глоба от не по-малко от 15 000 EUR.

         4.   Ако държавата-членка, която е получила данни от идентификационната база данни за митнически досиета, има нужда от допълнителна информация за съхранени следствени досиета на физически лица или предприятия, тя иска помощ от предоставящата държава-членка на основание на действащите актове в областта на взаимопомощта.
   ГЛАВА VII

      ФУНКЦИОНИРАНЕ И ИЗПОЛЗВАНЕ НА ИДЕНТИФИКАЦИОННАТА БАЗА ДАННИ ЗА МИТНИЧЕСКИ ДОСИЕТА

   Член 16
   1.   Данни от следствените досиета се въвеждат в идентификационната база данни за митнически досиета само за целите, посочени в член 15, параграф 2. Данните се отнасят единствено до следните категории:

               а)

               физическо лице или предприятие, за което е имало следствено досие, създадено от компетентен орган на държава-членка, и което:

                           i)

                           в съответствие с националното законодателство на заинтересованата държава-членка е заподозряно, че извършва или е извършило, или участва или е участвало в извършването на тежко нарушение на националното законодателство;

                           ii)

                           е било предмет на доклад, установяващ извършването на такова нарушение; или

                           iii)

                           му е било наложено наказание за такова нарушение от страна на административен орган или съд;

               б)

               областта, за която се отнася следственото досие;

               в)

               наименованието, националната принадлежност и информацията за контакт с органа на държавата-членка, занимаващ се със случая, заедно с номера на досието.

         Данните, посочени в букви а)—в), се въвеждат в отделен запис с данни за всяко физическо лице или предприятие. Не се разрешава създаването на връзки между записите с данни.
   2.   Личните данни, посочени в параграф 1, буква а), включват само:

               а)

               за физически лица: фамилно име, моминско име, собствени имена, предишни фамилни имена и псевдоними, дата и място на раждане, гражданство и пол;

               б)

               за предприятия: наименование на предприятието, наименованието, под което предприятието извършва търговска дейност, адрес, идентификационен номер по ДДС, идентификационен номер по регистрацията за акцизи.

         3.   Данните се въвеждат за определен период от време в съответствие с член 19.
   Член 17
   Държавата-членка не е задължена да въвежда данните, посочени в член 16, в конкретни случаи, ако и за периода, в който това би навредило на обществения ред или на други съществени интереси, особено когато това би представлявало непосредствена и сериозна заплаха за обществената ѝ сигурност или за обществената сигурност на друга държава-членка или на трета държава; или когато са изложени на риск други, също толкова важни основни интереси; или когато такива данни биха могли да накърнят сериозно правата на лицата или да повлияят на текущо разследване.
   Член 18
   1.   Правото на въвеждане на данни в идентификационната база данни за митнически досиета и справката с тях се предоставят изключително на органите, посочени в член 15, параграф 2.
   2.   Всяка справка, свързана с идентификационната база данни за митнически досиета, включва следните лични данни:

               а)

               за лица: собствено име и/или фамилно име, и/или моминско име, и/или предишни фамилни имена, и/или псевдоним, и/или дата на раждане;

               б)

               за предприятия: наименование и/или наименованието, под което предприятието извършва търговска дейност, и/или адрес, и/или идентификационен номер по ДДС, и/или идентификационен номер по регистрацията за акцизи.

         ГЛАВА VIII

      ПЕРИОД НА СЪХРАНЕНИЕ НА ДАННИТЕ В ИДЕНТИФИКАЦИОННАТА БАЗА ДАННИ ЗА МИТНИЧЕСКИ ДОСИЕТА

   Член 19
   1.   Сроковете на съхранение се определят в съответствие със законовите и подзаконовите разпоредби и процедурите на държавата-членка, въвеждаща данните. В никакъв случай обаче не могат да бъдат превишени следните срокове, започващи от датата, на която данните са били въведени в досието:

               а)

               данни, свързани с текущо разследване, не могат да се съхраняват за срок, надвишаващ три години, ако в рамките на този срок не е установено, че е извършено нарушение. Данните се заличават преди изтичането на тригодишния период, ако са изминали дванадесет месеца от последното действие по разследване;

               б)

               данни, свързани със следствени досиета, по които е установено, че е извършено нарушение, но все още не са довели до осъждане или налагане на глоба, не могат да се съхраняват за срок над шест години;

               в)

               данни, свързани с разследване, което е довело до осъждане или налагане на глоба, не могат да се съхраняват за срок над десет години.

         2.   На всички етапи на разследването, както е посочено в параграф 1, букви а)—в), веднага след прекратяване на разследването по отношение на физическо лице или предприятие по член 16 в съответствие със законодателството и административните разпоредби на предоставящата държава-членка всички данни, отнасящи се до физическото лице или предприятието, се заличават незабавно.
   3.   Данните се заличават автоматично от идентификационната база данни за митнически досиета, считано на датата след изтичане на сроковете за съхранение, посочени в параграф 1.
   ГЛАВА IX

      ЗАЩИТА НА ЛИЧНИТЕ ДАННИ

   Член 20
   Рамково решение 2008/977/ПВР се прилага по отношение на защитата на обмена на данни, осъществяван в съответствие с настоящото решение, освен ако в настоящото решение не е предвидено друго.
   Член 21
   1.   Данните могат да бъдат копирани единствено за технически цели, при условие че копирането е необходимо за пряко търсене от страна на органите, посочени в член 7.
   2.   При спазване на член 8, параграф 1 личните данни, въведени от друга държава-членка, не могат да бъдат копирани от Митническата информационна система в други национални досиета с данни с изключение на копиране в системи за управление на риска, използвани за управление на националния митнически контрол, или на копиране в система за оперативен анализ, използвана за координиране на действията. Това копиране може да се извършва единствено в степента, необходима за конкретния случай или разследване.
   3.   В двата случая, в които се допуска изключение, посочени в параграф 2, единствено анализаторите, оправомощени от националните органи на всяка държава-членка, имат право да обработват лични данни, получени от Митническата информационна система, в рамките на система за управление на риска, използвана за управление на митническия контрол от националните органи, или на система за оперативен анализ, използвана за координиране на действията.
   4.   Всяка държава-членка изпраща на останалите държави-членки и на комитета, посочен в член 27, списък на службите за управление на риска, чиито анализатори са оправомощени да копират и обработват лични данни, въведени в Митническата информационна система.
   5.   Личните данни, копирани от Митническата информационна система, се съхраняват единствено за времето, необходимо за постигане на целите, за които са били копирани. Необходимостта от тяхното съхраняване се преразглежда най-малко веднъж годишно от държавата-членка, която е копирала данните. Срокът на съхранение не превишава десет години. Лични данни, които не са необходими за продължаване на оперативния анализ, се заличават незабавно или се заличават съдържащите се в тях елементи, позволяващи идентифициране на субекта.
   Член 22
   Правата на лицата по отношение на личните данни в Митническата информационна система, особено правата им за достъп, коригиране, заличаване или блокиране, се упражняват в съответствие със законовите и подзаконовите разпоредби и процедурите, с които се изпълнява Рамково решение 2008/977/ПВР, на държавата-членка, в която те се позовават на тези права. Достъп се отказва дотолкова, доколкото този отказ е необходим и съразмерен, с цел да не бъде застрашено текущо национално разследване или по време на период на дискретно наблюдение, или при оглед и докладване. Когато се прави оценка на приложимостта на такова изключение, се вземат предвид законните интереси на засегнатото лице.
   Член 23
   1.   На територията на всяка държава-членка, в съответствие с нейните законови и подзаконовите разпоредби и процедури, всяко лице може да заведе дело или при необходимост да подаде жалба пред съда или пред органа, компетентен съгласно законовите и подзаконовите разпоредби и процедурите на тази държава-членка, относно свързаните с него лични данни в Митническата информационна система, с цел да:

               а)

               поиска коригиране или заличаване на неточни лични данни;

               б)

               поиска коригиране или заличаване на лични данни, въведени или съхранявани в Митническата информационна система в противоречие с настоящото решение;

               в)

               получи достъп до лични данни;

               г)

               поиска блокиране на личните данни;

               д)

               получи обезщетение съгласно член 30, параграф 2.

         2.   Без да се засягат разпоредбите на член 31, съответните държави-членки поемат ангажимент една към друга за изпълнение на окончателните решения на съд или друг компетентен орган съгласно параграф 1, букви а)—в) от настоящия член.
   Член 24
   Всяка държава-членка определя един или няколко национални надзорни органа, отговорни за защитата на личните данни, които осъществяват независим надзор върху данните, въведени в Митническата информационна система в съответствие с Рамково решение 2008/977/ПВР.
   Член 25
   1.   Създава се Съвместен надзорен орган, съставен от двама представители на съответния(те) независим(и) национален(ни) надзорен(ни) орган(и) на всяка една държава-членка.
   2.   Съвместният надзорен орган наблюдава и гарантира прилагането на разпоредбите на настоящото решение и на Рамково решение 2008/977/ПВР във връзка със защитата на физически лица по отношение на обработката на лични данни чрез Митническата информационна система.
   3.   За тази цел Съвместният надзорен орган е компетентен да осъществява надзор на функционирането на Митническата информационна система, да проучва евентуалните трудности при прилагането или тълкуването, които могат да възникнат в хода на работата ѝ, да проучва евентуалните проблеми при упражняване на независим надзор от страна на националните надзорни органи в държавите-членки или при упражняване на правото на достъп на физически лица до системата, както и да изготвя предложения за намиране на общи решения на проблемите.
   4.   Съвместният надзорен орган има достъп до Митническата информационна система с оглед изпълнение на задълженията си.
   5.   Изготвените от Съвместния надзорен орган доклади се предават на органите, пред които докладват националните надзорни органи, на Европейския парламент и на Съвета.
   Член 26
   1.   Европейският надзорен орган по защита на данните осъществява надзор върху дейността на Комисията във връзка с Митническата информационна система. Съответно приложение намират задълженията и правомощията, посочени в членове 46 и 47 от Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни (7).
   2.   Съвместният надзорен орган и Европейският надзорен орган по защита на данните, като действат в рамките на съответната си компетентност, си сътрудничат в рамките на своите задължения и осигуряват съгласуван надзор върху Митническата информационна система, включително чрез приемане на подходящи препоръки.
   3.   За тази цел Съвместният надзорен орган и Европейският надзорен орган по защита на данните организират среща най-малко веднъж годишно. Разноските и организацията, свързани с тези срещи, се поемат от Европейския надзорен орган по защита на данните.
   ГЛАВА Х

      ИНСТИТУЦИОНАЛНА РАМКА

   Член 27
   1.   Създава се комитет, съставен от представители на митническите администрации на държавите-членки. Комитетът взема решенията си с единодушие, когато се отнасят до параграф 2, буква а), и с мнозинство от две трети, когато се отнасят до параграф 2, буква б). Той приема своя процедурен правилник с единодушие.
   2.   Комитетът отговаря за:

               а)

               въвеждането и правилното прилагане на настоящото решение, без да се засягат правомощията на органите, посочени в член 24, член 25, параграф 1 и член 26, параграф 1;

               б)

               правилното функциониране на Митническата информационна система в техническо и оперативно отношение. Комитетът предприема всички необходими стъпки, за да гарантира правилното изпълнение на определените в членове 14 и 28 мерки по отношение на Митническата информационна система.

         За целите на настоящия параграф комитетът може да има пряк достъп до данните в Митническата информационна система и право да ги използва.
   3.   В съответствие с дял VI от Договора за Европейския съюз комитетът ежегодно представя пред Съвета доклад за оперативността и ефикасността на Митническата информационна система, като отправя и препоръки, когато е необходимо. Докладът се изпраща на Европейския парламент за сведение.
   4.   Комисията участва в работата на комитета.
   ГЛАВА XI

      СИГУРНОСТ НА МИТНИЧЕСКАТА ИНФОРМАЦИОННА СИСТЕМА

   Член 28
   1.   Всички необходими административни мерки за поддържане на сигурността се предприемат:

               а)

               от компетентните органи на държавите-членки по отношение на терминалите на Митническата информационна система в съответните държави-членки и от Европол и Евроюст;

               б)

               от комитета, посочен в член 27, по отношение на Митническата информационна система и терминалите ѝ, разположени на същите места, където се намира и системата, и използвани за технически цели и за проверките, изисквани по реда на параграф 3 от настоящия член.

         2.   По-специално компетентните органи, Европол, Евроюст и комитетът, посочен в член 27, предприемат мерки:

               а)

               за предотвратяване на достъпа до съоръженията за обработка на данни на лица, които нямат разрешение за това;

               б)

               за предотвратяване на прочита, копирането, променянето или заличаването на данни или информационни носители от лица, които нямат разрешение за това;

               в)

               за предотвратяване на неразрешено въвеждане на данни, както и извършване на неразрешени справки, промени или заличаване на данни;

               г)

               за предотвратяване на достъп до данните в Митническата информационна система чрез оборудване за пренос на данни от страна на лица, които нямат разрешение за това;

               д)

               за да гарантират, че във връзка с използването на Митническата информационна система оправомощените лица имат достъп до данни само в рамките на тяхната компетентност;

               е)

               за да гарантират възможността да се провери и установи на кои органи могат да се прехвърлят данните чрез оборудване за пренос на данни;

               ж)

               за да гарантират възможността за последващи проверки и установяване какви данни са въвеждани в Митническата информационна система, кога и от кого, както и за наблюдение на извършеното търсене;

               з)

               за предотвратяване на неразрешен прочит, копиране, променяне или заличаване на данни по време на преноса им и при пренасяне на информационни носители.

         3.   Комитетът, посочен в член 27, наблюдава търсенето в Митническата информационна система, за да се увери, че извършените търсения са допустими и са извършени от оправомощени ползватели. Най-малко 1 % от извършените търсения се проверяват. В системата се пазят данни за тези търсения и проверки, които се използват само за горепосочената цел от комитета и от надзорните органи, посочени в членове 24 и 25. След изтичане на шестмесечен срок данните се заличават.
   Член 29
   Компетентната митническа администрация, посочена в член 10, параграф 1, отговаря за мерките за сигурност, предвидени в член 28, когато те се отнасят за терминали, разположени на територията на съответната държава-членка, за изпълнението на функциите за преразглеждане, посочени в член 14, параграфи 1 и 2 и в член 19, както и за правилното прилагане на настоящото решение в рамките на необходимото според законовите и подзаконовите разпоредби и процедурите на тази държава-членка.
   ГЛАВА XII

      ОТГОВОРНОСТ И ЗАДЪЛЖЕНИЯ

   Член 30
   1.   Всяка държава-членка гарантира, че въведените от нея данни в Митническата информационна система в съответствие с член 3, член 4, параграф 1 и член 8 от Рамково решение 2008/977/ПВР са точни, актуални, пълни, надеждни и правомерно въведени.
   2.   Всяка държава-членка носи отговорност в съответствие с националното си законодателство за всяка вреда, причинена на лице чрез използване на Митническата информационна система. Това се отнася също за вреда, причинена от държава-членка посредством въвеждане на неточни данни или неправомерно въвеждане или съхранение на данни.
   3.   Ако получаваща държава-членка е изплатила обезщетение за вреди, причинени от използването на неточни данни, въведени в Митническата информационна система от друга държава-членка, втората държава-членка възстановява на получаващата държава-членка сумата, изплатена като обезщетение за причинените вреди, като отчита степента на евентуалната отговорност на получаващата държава-членка.
   4.   Европол и Евроюст носят отговорност в съответствие с актовете за създаването им.
   Член 31
   1.   Разходите, свързани с придобиването, проучването, разработката и поддръжката на централната информационна инфраструктура (хардуер), софтуера и връзките със специализирани мрежи, както и на свързаните с тях услуги за пускане в експлоатация, поддръжка и обучение, които са неразделна част от функционирането на Митническата информационна система за целите на прилагане на общностните правила в митническата и селскостопанската област, както и разходите за използване на Митническата информационна система от държавите-членки на техните територии, включително комуникационните разходи, се поемат от общия бюджет на Европейските общности.
   2.   Разходите, свързани с поддръжката на националните работни станции/терминали, произтичащи от прилагането на настоящото решение, се поемат от държавите-членки.
   ГЛАВА XIII

      ПРИЛАГАНЕ И ЗАКЛЮЧИТЕЛНИ РАЗПОРЕДБИ

   Член 32
   Информацията, предоставена съгласно настоящото решение, се обменя директно между органите на държавите-членки.
   Член 33
   Държавите-членки гарантират съответствието на националното им законодателство с настоящото решение най-късно към 27 май 2011 г.
   Член 34
   1.   Считано от 27 май 2011 г. настоящото решение заменя Конвенцията МИС, както и Протокола от 12 март 1999 г., съставен на основание член К.3 от Договора за Европейския съюз, относно обхвата на изпирането на незаконно придобити средства в Конвенцията за използване на информационните технологии за митнически цели и включването в Конвенцията на регистрационния номер на транспортните средства (8) и Протокола от 8 май 2003 г., съставен в съответствие с член 34 от Договора за Европейския съюз, който изменя, по отношение на създаването на идентификационна база данни за митнически досиета, Конвенцията за използване на информационните технологии за митнически цели (9).
   2.   Следователно действието на Конвенцията МИС и на посочените в параграф 1 протоколи се прекратява от датата на прилагане на настоящото решение.
   Член 35
   Освен ако в настоящото решение не е предвидено друго, мерките за прилагане на Конвенцията МИС и на посочените в член 34, параграф 1 протоколи се отменят, считано от 27 май 2011 г.
   Член 36
   1.   Настоящото решение влиза в сила на двадесетия ден след публикуването му в Официален вестник на Европейския съюз.
   2.   Прилага се от 27 май 2011 г.

      Съставено в Брюксел на 30 ноември 2009 година.

            За Съвета

            Председател

         B. ASK

      (1)  Становище от 24 ноември 2006 г. (все още непубликувано в Официален вестник).

      (2)  ОВ L 350, 30.12.2008 г., стр. 60.

      (3)  Регламент (ЕО) № 766/2008 на Европейския парламент и на Съвета от 9 юли 2008 г. за изменение на Регламент (ЕО) № 515/97 на Съвета относно взаимопомощта между административните органи на държавите-членки и сътрудничеството между последните и Комисията по гарантиране на правилното прилагане на законодателството в областта на митническите и земеделските въпроси (ОВ L 218, 13.8.2008 г., стр. 48).

      (4)  ОВ C 316, 27.11.1995 г., стр. 33.

      (5)  ОВ L 121, 15.5.2009 г., стр. 37.

      (6)  ОВ L 138, 4.6.2009 г., стp. 14.

      (7)  ОВ L 8, 12.1.2001 г., стр. 1.

      (8)  ОВ C 91, 31.3.1999 г., стр. 2.

      (9)  ОВ C 139, 13.6.2003 г., стр. 2.


title: Решение на Съвета от 25 февруари 1991 година относно създаването на Европейски консултативен комитет за статистическа информация в икономическата и социалната област

text:
Важна правна забележка

|

31991D0116

Официален вестник n° L 059 , 06/03/1991 стр. 0021 - 0022 специално финландско издание: глава 10 том 1 стр. 0066  специално шведско издание: глава 10 том 1 стр. 0066  специално чешко издание глава 05 том 01 стр. 410  - 411 специално испанско издание глава 05 том 01 стр. 410  - 411 специално унгарско издание глава 05 том 01 стр. 410  - 411 специално литвийско издание глава 05 том 01 стр. 410  - 411 LV.ES глава 05 том 01 стр. 410  - 411 MT.ES глава 05 том 01 стр. 410  - 411 PL.ES глава 05 том 01 стр. 410  - 411 SK.ES глава 05 том 01 стр. 410  - 411 специално словенско издание глава 05 том 01 стр. 410  - 411

		19910225Решение на Съветаот 25 февруари 1991 годинаотносно създаването на Европейски консултативен комитет за статистическа информация в икономическата и социалната област(91/116/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската икономическа общност,като взе предвид проекторешението, представено от Комисията [1],като взе предвид становището на Европейския парламент [2],като взе предвид становището на Икономическия и социален комитет [3],като има предвид, че изпълнението, контрола и оценката на политиките на Общността зависят до голяма степен от наличието на надеждни статистически данни в икономическата и социалната област;като има предвид, че през април 1989 г. Комисията представи на Съвета съобщение за приемането на статистическа политика на Общността;като има предвид, че на основата на съобщението и по предложение на Комисията, след получаване на становището на Европейския парламент, на 19 юни 1989 г. Съветът прие Резолюция относно изпълнението на план за приоритетни действия в областта на статистическата информация за периода 1989—1992 г. [4];като има предвид, че с Решение 89/382/Евратом [5] Съветът създаде Статистическия програмен комитет, съставен от представители на статистическите институти на държавите-членки и председателстван от представител на Комисията (а именно генералния директор на Статистическата служба на Европейските общности); като има предвид, че комитетът отговаря за координирането на дейността, средствата, графиците и методите във връзка със статистическите програми на общностно и национално равнище;като има предвид, че за да се постигнат целите на Европейските общности и по-специално създаването на единния пазар, предвиден в Единния европейски акт, редовно трябва да се провеждат консултации с водещи представители на научните, икономическите и социалните среди с оглед на определянето на целите, приоритетите и характера на информацията, които са необходими за обезпечаване на политиката на Общността;като има предвид, че в почти всички държави-членки са изградени консултативни органи на потребителите и създателите на статистическа информация, които се занимават главно с проблемите на съответната страна;като има предвид, че следователно е необходимо да се създаде Европейски консултативен комитет за икономическа и социална статистическа информация, съставен от представители на потребителите и създателите на такава информация, чиято задача да бъде подпомагането на Съвета и Комисията при съгласуването на целите на политиката на Общността в областта на статистическата информация,РЕШИ:Член 1Създава се Европейски консултативен комитет за статистическа информация в икономическата и социалната област, наричан по-долу "Комитетът". Неговата задача е да подпомага Съвета и Комисията при съгласуването на целите на политиката на Общността в областта на статистическата информация, като отчита изискванията на потребителите и разходите на създателите на информация.Член 2Комитетът разглежда и прави предложения за проекти и за необходимите средства за постигане на целите на политиката в областта на статистическата информация, които се определят от Общността.Комитетът представя становище за статистическата програма на Общността и начините на нейното разработване и контрол. По-конкретно Комитетът прави бележки върху:- съответствието на статистическите програми с изискванията на европейската интеграция, определени от институциите на Общността, националните и регионалните власти, различните икономически и социални категории и научните кръгове;- сътрудничеството при организацията и планирането между различните органи, които в своята цялост изграждат статистическата инфраструктура на Общността;- разходите за отрасловите статистически програми, включително преките разходи за Общността и националните и регионалните власти, както и разходите за източниците на основната информация;- необходимите средства за изпълнението на отрасловите статистически програми и тяхното съответствие с определените цели.Член 3Съветът и Комисията могат да се консултират с Комитета по всички въпроси на политиката в областта на статистическата информация. Комитетът представя становища или доклади пред Европейския парламент, Съвета и Комисията във всички случаи, когато сметне това за необходимо с оглед на поставените му задачи. Той работи в тясно сътрудничество със Статистическия програмен комитет и Комитета за валутна, финансова и балансова статистика, създадени с Решение 91/115/ЕИО [6], на които изпраща за сведение своите становища и доклади, главно доколкото се отнасят до молби, свързани с нова статистическа дейност.Комитетът разработва годишен доклад за напредъка на европейската икономическа и социална статистическа информация, който представя пред Европейския парламент, Съвета, Комисията и Икономическия и социален комитет.Член 4Комитетът има следния състав:- четирима членове, които представляват Комисията, единият от които е членът на Комисията, който отговаря за политиката в областта на статистическата информация;- председателя на Комитета за валутна, финансова и балансова статистика;- дванадесетте председатели или генерални директори на националните статистически институти на държавите-членки;- двадесет и четирима членове (по двама от държава-членка), назначени от Съвета след консултации с Комисията от средите на водещите представители на различни икономически и социални категории и на научните кръгове. За назначаването на тези членове всяка държава-членка представя на Съвета списък от четирима кандидати. Съветът отчита потребността от адекватно представителство на различните икономически и социални категории и научните кръгове.Член 5Назначените от Съвета членове имат четиригодишен мандат и могат да бъдат преназначавани. Те могат да участват в Комитета лично и като почетни членове. Списъкът на членовете се обнародва в Официален вестник на Европейските общности, серии С.Член 6Председател на Комитета е членът на Комисията, който отговаря за политиката в областта на статистическата информация.Комитетът избира сред своите членове заместник-председател с двегодишен мандат, но за не повече от два мандата.Административното обслужване се осигурява от Статистическата служба на Европейските общности.Член 7Председателят свиква Комитета на заседание при необходимост, но най-малко веднъж годишно, по собствена инициатива или по молба на най-малко една трета от членовете.Член 8Председателят може да покани генералните директори на Комисията, които имат отношение по обсъжданите теми, или всяко друго лице, което може да допринесе към обсъжданията, да присъстват на заседанията като наблюдатели.Член 9Комитетът взема решения, които са законни, ако присъстват най-малко половината от членовете. Всеки член може да упълномощи друг член да гласува вместо него и може да представлява не повече от двама членове при гласуването.Член 10Комитетът изработва свой процедурен правилник.Съставено в Брюксел на 25 февруари 1991 година.За СъветаПредседателJ.-C. Juncker[1] ОВ С 208, 21.8.1990 г., стр. 9.[2] ОВ С 19, 28.1.1991 г., стр. 582[3] ОВ С 31, 6.2.1991 г., стр. 25.[4] ОВ С 161, 28.6.1989 г., стр. 1.[5] ОВ L 181, 28.6.1989 г., стр. 47.[6] ОВ L 59, 6.3.1991 г., стр. 19.--------------------------------------------------


title: Решение на Съвета от 10 май 2005 година относно сключването на споразумение за сътрудничество между Европейската общност и Княжество Андора

text:
Важна правна забележка

|

32005D0398

Официален вестник n° L 135 , 28/05/2005 стр. 0012 - 0013

		20050510Решение на Съветаот 10 май 2005 годинаотносно сключването на споразумение за сътрудничество между Европейската общност и Княжество Андора(2005/398/EО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално членове 71, 137, 149, 150, 151, 152, 156, 159, 161 и 175 от него, във връзка с член 300, параграф 2, първа алинея, второ изречение и член 300, параграф 3, първа алинея от него,като взе предвид предложението на Комисията,като взе предвид становището на Европейския парламент [1],като има предвид, че:(1) Общността е решена да укрепи съществуващите отношения с Княжество Андора, които понастоящем са регламентирани от споразумение, подписано в Люксембург на 28 юни 1990 г., за създаване на митнически съюз.(2) Въз основа на упълномощаване от Съвета от 24 февруари 1997 г. Комисията приключи преговори с Княжество Андора относно сключването на споразумение, обхващащо широк кръг от области на сътрудничество.(3) В съответствие с решение на Съвета от 25/ 26 октомври 2004 г. и при условие да бъде сключено на по-късна дата, споразумението беше подписано от името на Общността на 15 ноември 2004 г.(4) Определени задачи бяха възложени на Комитета за сътрудничество, създаден съгласно споразумението. Правомощието да осъществява тези задачи от името на Общността се делегира на Комисията.(5) Споразумението следва да се одобри,РЕШИ:Член 1Споразумението за сътрудничество между Европейската общност и Княжество Андора се одобрява от името на Общността.Текстът на споразумението е приложен към настоящото решение.Член 2Председателят на Съвета извършва нотифицирането, от името на Общността, в съответствие с член 14 от Споразумението [2].Член 31. Общността се представлява в Комитета за сътрудничество, създаден на основание член 9 от Споразумението, от Комисията, която се подпомага от представители на държавите-членки.2. Позицията на Общността по решенията, които се вземат от Комитета за сътрудничество, се определя от Комисията след консултация с представителите на държавите-членки.Съставено в Брюксел на 10 май 2005 година.За СъветаПредседателJ. Krecké[1] Становище от 22 февруари 2005 г. (все още непубликувано в Официален вестник).[2] Датата на влизане в сила на Споразумението ще бъде публикувана в Официален вестник на Европейския съюз от Генералния секретариат на Съвета.--------------------------------------------------


title: Решение на Съвета от 18 декември 1978 година за приемане на препоръката на Съвета от 13 юни 1978 година за митническо сътрудничество относно изменението на член XIV, буква a) и член XVI, буква г) от Конвенцията за номенклатура при класифициране на стоките в митнически тарифи

text:
Важна правна забележка

|

31979D0006

Официален вестник n° L 006 , 10/01/1979 стр. 0023 - 0023 специално финландско издание: глава 2 том 2 стр. 0135  специално гръцко издание: глава 02 том 7 стр. 0030  специално шведско издание: глава 2 том 2 стр. 0135  специално испанско издание: глава 02 том 5 стр. 0138  специално португалско издание глава 02 том 5 стр. 0138  специално чешко издание глава 02 том 01 стр. 272  - 272 специално испанско издание глава 02 том 01 стр. 272  - 272 специално унгарско издание глава 02 том 01 стр. 272  - 272 специално литвийско издание глава 02 том 01 стр. 272  - 272 LV.ES глава 02 том 01 стр. 272  - 272 MT.ES глава 02 том 01 стр. 272  - 272 PL.ES глава 02 том 01 стр. 272  - 272 SK.ES глава 02 том 01 стр. 272  - 272 специално словенско издание глава 02 том 01 стр. 272  - 272

		19781218Решение на Съветаот 18 декември 1978 годиназа приемане на препоръката на Съвета от 13 юни 1978 година за митническо сътрудничество относно изменението на член XIV, буква a) и член XVI, буква г) от Конвенцията за номенклатура при класифициране на стоките в митнически тарифи(79/6/ЕИО)СЪВЕТЪТ НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност, и по-специално членове 28 и 113 от него,като взе предвид предложението от Комисията,като има предвид, че деветте държави-членки са договарящи се страни по Брюкселската конвенция от 15 декември 1950 г. за номенклатура при класифициране на стоките в митнически тарифи; като има предвид, че Общата митническа тарифа се основава на тази номенклатура;като има предвид, че Съветът за митническо сътрудничество има право да препоръчва допълнения и изменения на конвенцията по определения ред на договарящите се страни; като има предвид, че на 13 юни 1978 г. е препоръчал изменения на член XIV, буква a) и член XVI, буква г) от конвенцията;като има предвид, че съгласно разпоредбите на конвенцията правото на белгийското Министерство на външните работи да предава проекта на всяко препоръчано изменение на всички договарящи се страни и правителствата на други подписали, или присъединяващи се държави, като текстът се счита за приет при отсъствие на подадени възражения от договаряща се страна в срок до шест месеца от изпращане на известието; като има предвид, че при отсъствие на възражения изменението влиза в сила шест месеца след изтичане на този срок;като има предвид, че белгийското Министерство на външните работи е предало текста на препоръката от 13 юни 1978 г. на договарящите се страни на 30 юни 1978 г., считано за действително от 1 юли 1978 г.; като има предвид, че при отсъствие на подадени възражения за целия текст или част от него, препоръката се счита за приета от 31 декември 1978 г. и влиза в сила считано от 1 юли 1979 г.;като има предвид, че няма направено възражение по каквато и да е част от цитираното предложение,РЕШИ:Член единственПрепоръката на Съвета за митническо сътрудничество от 13 юни 1978 г. за изменения на член XIV, буква a) и член XVI, буква г) от Конвенцията за номенклатура при класифициране на стоките в митнически тарифи се приема да се прилага от 1 юли 1979 г.Съставено в Брюксел на 18 декември 1978 година.За СъветaПредседателH.-D. Genscher--------------------------------------------------


title: 2008/313/ОВППС: Решение CHAD/2/2008 на Комитета за политика и сигурност от 18 март 2008 година за създаване на Комитет на участващите държави във военната операция на Европейския съюз в Република Чад и Централноафриканската република

text:
               17.4.2008

               BG

               Официален вестник на Европейския съюз

               L 107/60

      РЕШЕНИЕ CHAD/2/2008 НА КОМИТЕТА ЗА ПОЛИТИКА И СИГУРНОСТ

   от 18 март 2008 година
   за създаване на Комитет на участващите държави във военната операция на Европейския съюз в Република Чад и Централноафриканската република
   (2008/313/ОВППС)
   КОМИТЕТЪТ ЗА ПОЛИТИКА И СИГУРНОСТ,
   като взе предвид Договора за Европейския съюз, и по-специално член 25, трета алинея от него,
   като взе предвид Съвместно действие 2007/677/ОВППС на Съвета от 15 октомври 2007 г. относно военната операция на Европейския съюз в Република Чад и Централноафриканската република (1) (операция EUFOR Tchad/RCA), и по-специално член 10, параграф 5 от него,
   като има предвид, че:

               (1)

               Съгласно член 10, параграф 5 от Съвместно действие 2007/677/ОВППС Съветът упълномощи Комитета за политика и сигурност (КПС) да вземе необходимите решения за създаване на Комитет на участващите държави в операцията EUFOR Tchad/RCA.

               (2)

               Заключенията на Европейския съвет в Ница от 7, 8 и 9 декември 2000 г. и в Брюксел от 24 и 25 октомври 2002 г. определят правила за участието на трети държави в операции по управление на кризи и за създаването на Комитет на участващите държави.

               (3)

               Комитетът на участващите държави ще играе ключова роля в текущото управление на операцията EUFOR Tchad/RCA. Той ще бъде основният форум, на който държавите донори разглеждат съвместно въпроси, свързани с участието на техните въоръжени сили в операцията. КПС, който осъществява политическия контрол и стратегическото ръководство на операцията, се съобразява с изразените от Комитета на участващите държави мнения.

               (4)

               В съответствие с член 6 от Протокола относно позицията на Дания, приложен към Договора за Европейския съюз и към Договора за създаване на Европейската общност, Дания не участва в разработването и изпълнението на решения и действия на Европейския съюз, свързани с въпросите на отбраната,

         РЕШИ:
   Член 1
   Създаване и мандат
   Създава се Комитет на участващите държави във военната операция на Европейския съюз в Република Чад и Централноафриканската република (КУД). Неговият мандат е определен в заключенията на Европейския съвет от Ница и Брюксел.
   Член 2
   Състав
   1.   Членове на КУД са:

               —

               представители на всички държави-членки;

               —

               представители на трети държави, които участват в операцията и имат съществен военен принос, посочени в приложението.

         2.   Командващият операцията на ЕС, генералният директор на Военния състав на Европейския съюз или техни представители и представители на Комисията присъстват на заседанията на КУД.
   3.   По целесъобразност могат да бъдат поканени трети лица за съответните части от обсъжданията.
   Член 3
   Председателство
   Без да се засягат правомощията на председателството, КУД по настоящата операция се председателства от генералния секретар/върховен представител или от негов представител в тясно сътрудничество с председателя на Военния комитет на Европейския съюз (ВКЕС) или негов представител.
   Член 4
   Заседания
   1.   КУД се свиква периодично от председателя. Ако обстоятелствата го налагат, могат да бъдат свикани извънредни заседания по инициатива на председателя или по искане на един от членовете.
   2.   Председателят разпраща предварително проекта за дневен ред и документите, свързани със заседанието. След всяко заседание се разпраща протокол от заседанието.
   Член 5
   Процедура
   1.   С изключение на случаите, предвидени в параграф 3, и без да се засягат компетентността на КПС и отговорностите на командващия операцията на ЕС,

               —

               КУД взема решения относно текущото управление на операцията с единодушие на представителите на държавите, които имат принос за операцията;

               —

               членовете на КУД отправят с единодушие препоръки относно евентуално адаптиране на оперативното планиране, включително възможно адаптиране на целите.

         Въздържането от гласуване от страна на член на Комитета не засяга възможността за постигане на единодушие.
   2.   Председателството установява дали присъстват мнозинството от представителите на държавите, които имат право да участват в обсъжданията.
   3.   Всички процедурни въпроси се решават с обикновено мнозинство на присъстващите на заседанието членове.
   4.   Дания не участва в решенията на Комитета.
   Член 6
   Поверителност
   1.   Правилата за сигурност на Съвета се прилагат по отношение на заседанията и работата на КУД. По-конкретно представителите в КУД притежават подходящо разрешително за достъп до класифицирана информация.
   2.   По отношение на съдържанието на обсъжданията на КУД се прилага задължението за служебна тайна, освен ако КУД не реши друго с единодушие.
   Член 7
   Влизане в сила
   Настоящото решение влиза в сила от датата на приемането му.

      Съставено в Брюксел на 18 март 2008 година.

            За Комитета по политика и сигурност

            Председател

         M. IPAVIC

      (1)  ОВ L 279, 23.10.2007 г., стр. 21.

      ПРИЛОЖЕНИЕ
      Списък на третата(ите) държава(и), посочена(и) в член 2, параграф 1

                  —

                  Албания.